Ráðstefna um notkun kjarnspunatækni í rannsóknum á matvælum í september . Ráðstefnan er sú níunda í röð vinsællar ráðstefnuraðar , sem haldin er á tveggja ára fresti . Þar koma helstu sérfræðingar innan kjarn - og rafeindaspunarannsókna ( Magnetic Resonance ) í matvælarannsóknum í heiminum í dag , saman ásamt þátttakendum frá matvælaiðnaði og fleirum . Að þessu sinni verður lögð áhersla á notkun þessarar tækni í fiski - og kjötrannsóknum og hvernig nýta megi tæknina í framleiðsluferlum matvæla almennt . Þó svo að kjarn - og rafeindaspunarannsóknir séu ekki nýjar af nálinni hefur tæknin aðeins verið notuð við matvælarannsóknir í takmörkuðum mæli hér á landi til þessa . Með því að halda ráðstefnuna hér á Íslandi er leitast við að kynna þá miklu möguleika og kosti sem þessi tækni býr yfir fyrir íslenskum rannsóknamönnum og matvælaiðnaði og dýpka þannig skilning íslensks matvælaiðnaðar og rannsóknamanna á hegðun og þeim breytingar sem matvæli verða fyrir í framleiðsluferlum sínum . Erindi sem flutt verða á ráðstefnunni verða einnig birt í formi vísindagreina í glæsilegu ráðstefnuriti , sem dreift verður til allra þátttakenda . Ritið er gefið út af the Royal Society of Chemistry í Bretlandi . Einnig verða öll veggspjöld sem kynnt verða á ráðstefnunni birt á heimasíðu hennar að ráðstefnunni lokinni . Þess má geta að síðast þegar ráðstefnan var haldin , sem var í Nottingham í Englandi í júlí 2006 , var Maríu boðið að flytja fyrirlestur um verkefnið “ Low field NMR study of the state of water at superchilling and freezing temperatures and the effect of salt on freezing processes of water in cod mince ” sem hún kynnti á veggspjaldi og var valið eitt af fjórum áhugaverðustu veggspjöldum ráðstefnunar . Frekari upplýsingar um dagskrá og erindi ráðstefnunnar má finna á heimasíðu ráðstefnunnar www.matis.is / mrinfood 2008 Tekið er við skráningum og fyrirspurnum á netfangið mrinfood2008@matis.is eða í síma 422 5091 ( María Guðjónsdóttir ) . Ráðstefnan er styrkt af Matís ohf. , Háskóla Íslands , Nordic Marine Academy , Bruker Optics , Stelar , Woodhouse Publishing og Royal Society of Chemistry í Bretlandi .